CELEX: 62016CN0322
Language: fi
Date: 2016-06-07 00:00:00
Title: Asia C-322/16: Ennakkoratkaisupyyntö, jonka Consiglio di Stato (Italia) on esittänyt 7.6.2016 – Global Starnet Ltd v. Ministero dell’Economia e delle Finanze ja Amministrazione Autonoma Monopoli di Stato

19.9.2016   
            
            
               FI
            
            
               Euroopan unionin virallinen lehti
            
            
               C 343/24
            
         Ennakkoratkaisupyyntö, jonka Consiglio di Stato (Italia) on esittänyt 7.6.2016 – Global Starnet Ltd v. Ministero dell’Economia e delle Finanze ja Amministrazione Autonoma Monopoli di Stato
   (Asia C-322/16)
   (2016/C 343/37)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Valittaja: Global Starnet Ltd
   
      Vastapuolet: Ministero dell’Economia e delle Finanze ja Amministrazione Autonoma Monopoli di Stato
   
      Ennakkoratkaisukysymykset
   
   
            
               1)
            
            
               Voidaanko SEUT 267 artiklan kolmatta kohtaa tulkita siten, ettei ylimmän oikeusasteen tuomioistuimen ole ehdottomasti esitettävä unionin oikeuden tulkinnasta ennakkoratkaisukysymystä, mikäli Corte costituzionale (perustuslakituomioistuin) on saman oikeudenkäynnin yhteydessä arvioinut kansallisen lainsäädännön perustuslainmukaisuutta olennaisesti samojen normatiivisten seikkojen perusteella kuin ne, joita unionin tuomioistuinta pyydetään tulkitsemaan, vaikka ne ovatkin muodollisesti erilaisia sen vuoksi, että ne perustuvat perustuslain säännöksiin eivätkä unionin sopimuksiin?
            
         
            
               2)
            
            
               Ensimmäiseen kysymykseen nähden toissijaisesti: Mikäli unionin tuomioistuin ratkaisee SEUT 267 artiklan kolmannen kohdan tulkintaa koskevan kysymyksen siten, että ennakkoratkaisupyynnön esittäminen on pakollista: ovatko Euroopan unionista tehdyn sopimuksen 26 artikla – sisämarkkinat –, 49 artikla – sijoittautumisoikeus –, 56 artikla – palvelujen tarjoamisen vapaus – ja 63 artikla – pääomien vapaa liikkuvuus ja Euroopan unionin perusoikeuskirjan 16 artikla – elinkeinovapaus – sekä luottamuksensuojan yleinen periaate (joka ”kuuluu unionin perusperiaatteisiin”, kuten unionin tuomioistuin on todennut asiassa C-545/11 14.3.2013 antamassaan tuomiossa) esteenä sellaisen kansallisen lainsäädännön hyväksymiselle ja soveltamiselle (lain nro 220/2010 1 §:n 78 momentin b kohdan 4, 8, 9, 17, 23 ja 25 alakohta), jossa jo olemassa olevaa sopimusta täydentävällä asiakirjalla asetetaan (ilman mitään vaiheittaista sopeutumisaikaa) uusia vaatimuksia ja velvoitteita myös niille konsessionhaltijoille, joilla jo on laillisen pelitoiminnan sähköistä hallintaa koskeva konsessio?